  Туспуктэм: Григорий Фомин Наталия Сильвестрова 2023-тӥ арын Удмуртиын ОМС полисъя эмъюрттэт сётотнлы коньдон висъян 10 процентлы будӥз. Со сярысь элькун кивалтэтлэн тӧроезлэн воштӥсез Эльвира Пинчук телеграм-каналаз ивортӥз. 2022-тӥ арен ӵошатыса, со 2,5 миллиард манетлы тросгес луиз, оглом – 25, 7 миллиард манет. Со пӧлысь 11,3 миллиард манетэз уен-нуналэн ужась эмъяськонниослы висъязы, 9,9 миллиард манет – амбулаторной эмюрттэтлы, 2,9 миллиард манет – нуназе ужась стационаръёслы, 1,6 миллиард манет – ӝог эмъюрттэт сётонлы. Амбулаторно-поликлинической юрттэтлы коньдон висъян тужгес но йылӥз – 13 процентлы, кыкетӥ интыын – нуназе стационарын эмъяськон (9,8 процент), куинетӥын – уен-нуналэн ужась стационарын (8,7 процент). Озьыен, эмъюрттэт сётэмлэн ӟечлыкез но сое басьтон луонлык озьы ик будоз. Вылӥ технологиосъя юмъюрттэт сётонлы коньдонлэн быдӟалаез 35 процентлы будӥз. Солы луыса элькунын сюлэм но вирсэръёс вылын 3 сюрс 246 операция лэсьтыны быгатозы (1 сюрс 445-ы тросгес), химиотерапия ортчытон понна нуназе ужась стационаре интыян учыръёсты 15 сюрс 688-озь будэтозы (2 сюрс 125-лы тросгес). Тодэ вайытом, Удмуртиын 1 сюрлэсь трос вож нуныосты выжыысь выжые паласькись висёнъёслы эскеризы. Тегъёс: Удмуртия Тазалык коньдон  